336 
( 1901 .) 
Februar og Marts, til 20de April 1901; 15de Oktober indfandt den 
sig atter og saas stadig til Aarets Slutning, eller vel rettere til 
Foraaret 1902. De Vindrosler, der enkelte Gange i 1901 viste sig 
paa Nolsø, var udelukkende skandinaviske Gæster. — To Kends¬ 
gerninger freragaar heraf: som allerede nævnt i forrige Aarsbe- 
retning foregaar Vindroslens Træk til og fra Island fortrinsvis over 
de vestlige Øer; en Del af de islandske Vindrosler overvin trer, 
selv i meget ublidt Vejr, paa Myggenæs. Om saadant er Eegel 
eller Undtagelse, vil fremtidige Iagttagelser vise. 
Trækket af Graagæs over Myggenæs begyndte 30te April 
og vedvarede til 8de Maj; 24de Maj saas de atter. Intet Foraars- 
træk iagttoges paa Nolsø. Om Efteraaret viste de sig yderst spar¬ 
somt paa disse to Punkter af Færøerne. — De hidtil foreliggende 
Meddelelser tyder paa, at ogsaa Graagaasen fortrinsvis trækker over 
de vestlige Øer (maaske mest over Vaagø). 
Vandrixen skal være Standfugl paa Island. Den er det vist 
neppe i strængere Grad end Horsegøgen paa Færøerne. I det sidste 
Syvaar er den kun to Gange set paa Nolsø: September 1899 og 
December 1900, altsaa ganske sjelden og til ubestemt Tid; paa 
Myggenæs indfandt den sig regelmæssig i November 1900 og 1901. 
— Ogsaa den følger vel den korteste Vej, til de vestlige Øer, og 
Iagttagelsen fra Nolsø i 1900 vidner om, at en Del af de islandske 
Vandrixer overvintrer hist og her paa Færøerne. 
Sikre islandske Gæster, efter Tiden at dømme, var de sent 
iagttagne Hvide Vipstjerte paa Myggenæs og Stenpikkere 
(den større Pace) paa begge Øer. 
Turdus coburni (F. Coburn er en Englænder, der i 1899, i Frednings¬ 
tiden , besøgte Island og indsamlede 330 Fugle foruden Masser af 
Keder, Æg og Unger; han lovede at komme igen en anden Gang). 
Den skal afvige fra den almindelige Vindrossel ved; blegere Farver.— 
Foreløbig maa jeg indskrænke mig til at bemærke, at der aldrig, 
hverken fra Island eller Færøerne, hverken til Zoologisk Museum eller 
mig selv, er nedsendt en Vindrossel, der svarer til Sharpe’s Be¬ 
skrivelse. 
